Ο Τακέσι Κανεσίρο (金城 武, Κανεσίρο Τακέσι, γεννημένος στις 11 Οκτωβρίου του 1973 στην Ταϊπέι της Ταϊβάν) είναι Ιαπωνοταϊβανέζος ηθοποιός. Αν και ξεκίνησε την καριέρα του ως ποπ είδωλο, ο Κανεσίρο αποτραβήχτηκε από την εμπορική μουσική για να ασχοληθεί με τον κινηματογράφο, όπου έχει δεχτεί την αναγνώριση των κριτικών διανύοντας μια επιτυχημένη καριέρα. Έχει συνεργαστεί με ορισμένους από τους σημαντικότερους σκηνοθέτες της Ανατολικής Ασίας, όπως οι Γουόνγκ Καρ Γουάι (*Chungking Express* και *Έκπτωτοι άγγελοι*), Πίτερ Τσαν (*Ίσως αγάπη* και *Wuxia*), Τζανγκ Γι Μόου (*Τα ιπτάμενα στιλέτα*) και Τζον Γου (*Ο Πορφυρός Λόφος* και *Το πέρασμα 1* και *2*). Ο Κανεσίρο είναι επίσης γνωστός στη βιομηχανία βιντεοπαιχνιδιών ως μοντέλο και φωνή του σαμουράι Samanosuke Akechi στη σειρά παιχνιδιών Onimusha της Capcom.

Τα πρώτα χρόνια
---------------

Η μητέρα του Κανεσίρο είναι από την Ταϊβάν και ο πατέρας του είναι από την Οκινάουα της Ιαπωνίας.   Αν και γεννήθηκε και μεγάλωσε στην Ταϊπέι, έχει ιαπωνική υπηκοότητα. 

Γος ενός Ιάπωνα επιχειρηματία και μιας Ταϊβανέζας νοικοκυράς,  ο Κανεσίρο έχει δύο μεγαλύτερους αδελφούς: έναν επτά ετών μεγαλύτερο και ένας μόλις ένα χρόνο μεγαλύτερο. Μετά την αποφοίτησή του από το Ιαπωνικό Γυμνάσιο της Ταϊπέι, γράφτηκε σε ένα αγγλόφωνο διεθνές σχολείο, το Αμερικανικό Σχολείο της Ταϊπέι, όπου έμαθε αγγλικά. Κατά τη διάρκεια των γυμνασιακών του σπουδών, ο Κανεσίρο άρχισε να εργάζεται σε τηλεοπτικές διαφημίσεις και αποφάσισε να εγκαταλείψει το σχολείο για να συνεχίσει μια καριέρα πλήρους απασχόλησης στο τραγούδι και την υποκριτική. Το Κανεσίρο είναι πολύγλωσσος, γνωρίζει άπταιστα μανδαρινικά, χόκιεν και ιαπωνικά και λιγότερο καλά καντονέζικα και αγγλικά. Τα μανδαρινικά ήταν η πρώτη γλώσσα που μίλησε μεγαλώνοντας στην Ταϊβάν. 

### Ονομα

Το *Κανεσίρο* (金城) είναι κοινό επώνυμο στην Οκινάουα, αν και με ασυνήθιστη προφορά. Το μικρό του όνομα είναι *Τακέσι* (武), ενώ στα ιαπωνικά ΜΜΕ εμφανίζεται ως Κανεσίρο Τακέσι (金城 武).

Καριέρα
-------

### 1992 έως 1999: Τα πρώτα χρόνια και η εξέλιξη της σταδιοδρομίας

Το 1992, ο Κανεσίρο έκανε το ντεμπούτο του στο τραγούδι με το ψευδώνυμο *Ανίκι*, που σημαίνει *μεγαλύτερος αδελφός* στα ιαπωνικά. Το πρώτο του άλμπουμ ήταν το *Heartbreaking Night* (1992). Είχε υπογράψει συμβόλαιο με την EMI και έγραψε ο ίδιος πολλά από τα τραγούδια του. Το επόμενο έτος, η δημοτικότητά του τον οδήγησε στην υποκριτική. Δεν παράγει πλέον εμπορική μουσική, αν και μερικοί γνωστοί κινηματογραφικοί του ρόλοι, όπως στο *Ίσως αγάπη* (爱) (2005) και στο *See* *You* *Tomorrow* (摆渡人) (2016) τραγουδούν.

Ο Κανεσίρο έκανε το ντεμπούτο του στην ταινία *Executioners* (1993) και ακολούθησαν οι ταινίες *Chungking Express* (1994) του Γουόνγκ Καρ Γουάι, *Έκπτωτοι άγγελοι* (1995) και μια σειρά από άλλες ταινίες από το Χονγκ Κονγκ. Στη συνεργασία του με τον σκηνοθέτη Γουόνγκ Καρ Γουάι στο *Chungking Express* έπαιξε τον αξιαγάπητο αστυνομικό 223 του Χονγκ Κονγκ, γεγονός που προκάλεσε το ενδιαφέρον του για την υποκριτική.  Μέσω αυτής της συνεργασίας, ο Κανεσίρο ανέπτυξε για πρώτη φορά την κινηματογραφική του ταυτότητα κόντρα στην εικόνα του ως είδωλο. Αργότερα, ο Κανεσίρο πρωταγωνίστησε στο ιαπωνικό θεατρικό δράμα *Σε παρακαλώ, δώσε μου κι άλλο χρόνο* (1998).

### 2000 έως 2010: Εμπορική επιτυχία και αναγνώριση

Το έργο του Κανεσίρο, ωστόσο, επικεντρώνεται περισσότερο στην Κίνα, το Χονγκ Κονγκ και την Ταϊβάν. Το 2005, τραγούδησε στο *Ίσως Αγάπη*, το πρώτο σύγχρονο μιούζικαλ που γυρίστηκε στην Κίνα.  Ήταν η πρώτη από πολλές συνεργασίες με τον σκηνοθέτη Πίτερ Τσαν με έδρα το Χονγκ Κονγκ. Το 2008 και το 2009 πρωταγωνίστησε στον *Πορφυρό λόφο*, μια ακριβή παραγωγή του σκηνοθέτη από το Χονγκ Κονγκ Τζον Γου. Έχει επίσης πρωταγωνιστήσει στο ρομαντικό *Τα ιπτάμενα στιλέτα* του Τζανγκ Γι Μόου. Όταν έμαθε ότι θα είχε την ευκαιρία να συνεργαστεί με τον σκηνοθέτη Τζανγκ Γι Μόου, δεν έκρυψε τον ενθουσιασμό του. 

Ο Κανεσίρο έγινε επίσης γνωστός στη βιομηχανία βιντεοπαιχνιδιών ως σαμουράι πολεμιστής Samanosuke στο παιχνίδι *Onimusha* της Capcom.

Το 2003, το περιοδικό *Time* έκανε αφιέρωμα στον Κανεσίρο, τον οποίο αποκάλεσε Τζόνι Ντεπ της κινηματογραφικής βιομηχανίας της Ανατολικής Ασίας.  Επιπλέον, ο Αυστραλός δημοσιογράφος Hugh Riminton πήρε συνέντευξη από τον Κανεσίρο για το CNN στο πλαίσιο του προγράμματος TalkAsia του δικτύου το 2006. 

Εκτός από τον κόσμο της ψυχαγωγίας, ο Κανεσίρο έχει διατελέσει εκπρόσωπος και μοντέλο των οίκων Emporio Armani (2008) και Prada (1998), της εταιρείας πιστωτικών καρτών Lifecard, τηςHonda, της ενυδατικής κρέμας χειλιών Lipice, της SonyEricsson, του αναψυκτικού Pocari Sweat, της σοκολάτας Morinaga, της Hyundai, της Toyota, της Mitsubishi Galant, κ.ά. εταιρειών. 

### 2011 έως σήμερα: Επιλγεγμένες ταινίες

Το 2011, ο Κανεσίρο εμφανίστηκε στο ιστορικό θρίλερ πολεμικών τεχνών Wuxia (武侠), σε σκηνοθεσία του Πίτερ Τσαν. Αυτή η ταινία έκανε πρεμιέρα στο Φεστιβάλ των Καννών το 2011 στην κατηγορία Midnight Screenings.

Το 2017, ο Κανεσίρο απέσπασε το βραβείο καλύτερου ηθοποιού στο δεύτερο ετήσιο βραβείο Golden Screen, για τον πρωταγωνιστικό του ρόλο ως ψυχρού μεγιστάνα του ξενοδοχειακού συγκροτήματος Lu Jin στη ρομαντική κωμωδία *This Is Not What I Expected* (喜欢 你), σε σκηνοθεσία του Derek Hui και σε παραγωγή του Πίτερ Τσαν.

Προσωπική ζωή
-------------

Ο Κανεσίρο είναι βουδιστής, έχοντας προσχωρήσει σε αυτή τη θρησκεία το 1997 και η μητέρα του είναι επίσης πιστή βουδίστρια. Καθ' όλη τη διάρκεια της καριέρας του, ο Κανεσίρο έχει διατηρήσει μια σταθερή αίσθηση ταπεινότητας,  ενώ είναι γνωστό αποφεύγει τα φώτα της δημοσιότητας. Έχει πει: «Αν κάποια μέρα παντρευτώ και αποκτήσω παιδιά, πιθανότατα θα είμαι ένας από αυτούς τους άντρες που πραγματικά φροντίζουν την οικογένεια. Θα τρώω στο σπίτι κάθε μέρα, θα βοηθάω τις δουλειές και θα φροντίζω τα παιδιά".

Φιλμογραφία
-----------

| Έτος | Τίτλος | Πρωτότυπος τίτλος | Ρόλος |
| --- | --- | --- | --- |
| 1993 | *Heroic Trio 2: Executioners* | 現代豪俠傳 | Chong Hon |
| 1994 | *Mermaid Got Married* | 人魚傳說 | Kenji |
| *The Wrath of Silence* | 沉默的姑娘 | Dr. Patrick Ko |
| *Chungking Express* | 重慶森林 | Ho Chi-wu, Cop 223 |
| *No, Sir!* | 報告班長3 | Chin Tieh-sheng |
| 1995 | *Don't Give a Damn* | 冇面俾 / 摩登笑探 | Tang Chuen-shek |
| *Young Policemen in Love* | 新紮師兄追女仔 / 逃學戰警 | Chin Ying-chun |
| *Έκπτωτοι άγγελοι* | 墮落天使 | He Zhiwu |
| *China Dragon* | 中國龍 | Tom Hao |
| *School Days* | 學校霸王 / 校園敢死隊 | Eagle |
| *Trouble Maker* | 蠟筆小小生 / 臭屁王 | A Miu |
| 1996 | *The Feeling of Love* | 重慶愛情感覺 / 泡妞專家 | Hing |
| *Lost and Found* | 天涯海角 | Worm |
| *Forever Friends* | 四個不平凡的少年 / 號角響起 | Li Ta-wei |
| *Dr. Wai in "The Scripture with No Words"* | 冒險王 | Shing |
| *First Love: The Litter on the Breeze* | 初纏戀后的二人世界 | Lin Chia-tung |
| 1997 | *Downtown Torpedoes* | 神偷諜影 | Jackal |
| *Hero* | 馬永貞 | Ma Wing-ching |
| *The Odd One Dies* | 兩個只能活一個 | Mo |
| *The Jail In Burning Island* | 火燒島之橫行霸道 | Yang Chung |
| *Misty* | N/A | Takehiro |
| 1998 | *Too Tired to Die* | N/A | Kenji |
| *Fuyajo* | 不夜城 | Kenichi Ryuu |
| *Anna Magdalena* | 安娜瑪德蓮娜 | Chan Kar-fu |
| 1999 | *Tempting Heart* | 心動 | Lin Ho-jun |
| *Ταρζάν* | N/A | Ταρζάν |
| 2000 | *Lavender* | 薰衣草 | Angel |
| *Space Travelers* | スペーストラベラーズ | Nishiyama |
| 2002 | *Returner* | リターナー | Miyamoto |
| 2003 | *Turn Left, Turn Right* | 向左走．向右走 | John Liu |
| 2004 | *Τα ιπτάμενα στιλέτα* | 十面埋伏 | Jin |
| 2005 | *Ίσως αγάπη* | 如果愛 | Lin Jian-dong / Zhang Yang |
| 2006 | *Confession of Pain* | 傷城 | Yau Kin-bong |
| 2007 | *Ο κυρίαρχος* | 投名狀 | Jiang Wuyang |
| 2008 | *Accuracy of Death* | 死神の精度 | Chiba |
| *K-20: Legend of the Mask* | K-20 怪人二十面相・伝 | Heikichi Endo |
| *Ο πορφυρός λόφος* | 赤壁 | Zhuge Liang |
| 2009 | *Ο πορφυρός λόφος 2* | 赤壁:決戰天下 | Zhuge Liang |
| 2011 | *Wuxia* | 武俠 | Xu Bai-jiu |
| 2014 | *The Crossing* | 太平輪：亂世浮生 | Yan Zekun |
| 2015 | *The Crossing 2* | 太平輪：驚濤摯愛 | Yan Zekun |
| 2016 | *See You Tomorrow* | 擺渡人 | Guan Chun |
| 2017 | *This Is Not What I Expected* | 喜歡你 | Lu Jin |
| 2021 | *Sons of the Neon Night* | 風林火山 |  |

Βραβεία και υποψηφιότητες
-------------------------

Ο Τακέσι Κανεσίρο είναι ένας από τους 10 αποδέκτες του βραβείου Green Planet Film 2010 για τους δέκα καλύτερους διεθνείς ηθοποιούς της δεκαετίας (Ασία). 

| Ετος | Βραβείο | Κατηγορία | Υποψηφιότητα | Αποτέλεσμα |
| --- | --- | --- | --- | --- |
| 1995 | 1α Βραβεία Golden Bauhinia | Καλύτερος ηθοποιός | *Έκπτωτοι άγγελοι* | Υποψηφιότητα |
| 1998 | 18α βραβεία τηλεοπτικής δραματικής ακαδημίας | Καλύτερος ηθοποιός | *Θεέ μου, δώσε μου περισσότερο χρόνο* | Νίκη |
| 2002 | 33α βραβεία τηλεοπτικής δραματικής ακαδημίας | Καλύτερος ηθοποιός | *Golden Bowl* | Υποψηφιότητα |
| 2006 | 43α βραβεία Golden Horse | Καλύτερο πρωτότυπο τραγούδι | *Ισως αγάπη*</br> (ως ερμηνευτής του τραγουδιού "Crossroad") | Νίκη |
| 7ο Φεστιβάλ Τσανγκτσούν | Καλύτερος ηθοποιός | *Ισως αγάπη* | Υποψηφιότητα |
| 2017 | 54α Βραβεία Golden Horse | Καλύτερος ηθοποιός | *Τα λέμε αύριο* | Υποψηφιότητα |
| 2α βραβεία Golden Screen | Καλύτερος ηθοποιός  | *Δεν είναι αυτό που περίμενα* | Νίκη |
|

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. 1 2  Ανακτήθηκε στις 18  Σεπτεμβρίου 2022.
3. ↑  Ανακτήθηκε στις 24  Ιουνίου 2019.
4. ↑  «Takeshi Kaneshiro An An Magazine - Gaki n Me - 無名小站». Wretch.cc. 7 Ιουλίου 1998. Ανακτήθηκε στις 2 Νοεμβρίου 2012.
5. ↑  «mikomijade |». Freewebs.com. 3 Αυγούστου 2009. Αρχειοθετήθηκε από το πρωτότυπο στις 23 Οκτωβρίου 2012. Ανακτήθηκε στις 2 Νοεμβρίου 2012.
6. ↑  «yam蕃薯藤 NEWS». N.yam.com. Ανακτήθηκε στις 2 Νοεμβρίου 2012.
7. ↑  Drake, Kate (2003-09-29). «Movies: The versatile Takeshi Kaneshiro». TIME. Αρχειοθετήθηκε από το πρωτότυπο στις 2013-08-27.. Ανακτήθηκε στις 2012-11-02.
8. ↑  «Making the Great Leap» (στα αγγλικά). *Newsweek*. 2005-12-25.. Ανακτήθηκε στις 2018-08-12.
9. 1 2  Kerr, George H. (2000) [1958]. *Okinawa, the History of an Island People*. Boston: Tuttle. σελ. xvii. ISBN 9780804820875. the character 城, very commonly found in surnames and place names ... Thus Kaneshiro can also be read Kinjo.
10. ↑  «Making the Great Leap» (στα αγγλικά). *Newsweek*. 2005-12-25.. Ανακτήθηκε στις 2018-08-12.
11. ↑  Elley, Derek (2005-09-14). «Perhaps Love» (στα αγγλικά). *Variety*.. Ανακτήθηκε στις 2018-08-12.
12. ↑  «CNN.com - Takeshi Kaneshiro Talkasia Transcript - Feb 10, 2006». *www.cnn.com* (στα Αγγλικά). Ανακτήθηκε στις 12 Αυγούστου 2018.
13. ↑  «CNN.com - Takeshi Kaneshiro Talkasia Transcript - Feb 10, 2006». Edition.cnn.com. 10 Φεβρουαρίου 2006. Ανακτήθηκε στις 2 Νοεμβρίου 2012.
14. ↑  «Biotherm». Biotherm. Αρχειοθετήθηκε από το πρωτότυπο στις 16 Νοεμβρίου 2012. Ανακτήθηκε στις 2 Νοεμβρίου 2012.
15. ↑  «I Am not a 'Dream Guy' | ASIA TODAY News & Events». *asiapacific.com* (στα Αγγλικά). Αρχειοθετήθηκε από το πρωτότυπο στις 12 Αυγούστου 2018. Ανακτήθηκε στις 12 Αυγούστου 2018.
16. ↑  *in TOUCH* magazine (Hong Kong) Issue 46 Nov, 05
17. ↑  «Green Planet Movie Awards Award Categories». Movie-voters.com. Αρχειοθετήθηκε από το πρωτότυπο στις 22 Απριλίου 2012. Ανακτήθηκε στις 2 Νοεμβρίου 2012.
18. ↑  «Golden Screen Awards: China's 'This Is Not What I Expected' Takes Top Honor». *The Hollywood Reporter*. 29 Οκτωβρίου 2017.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Τακέσι Κανεσίρο** |

* Ο Τακέσι Κανεσίρο στην IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 116522205
* **Europeana**: agent/base/66847
* LCCN: no2004008762
* ISNI: 0000 0001 2148 5949
* GND: 141573570
* SUDOC: 087942569
* BNF: cb14066599p (data)
* MusicBrainz: 40697322-9fcf-46b1-a830-7e610c4e3418
* NDL: 00557080
* NKC: pna2007370926
* BNE: XX1265772

 |

 |